पार्टी के महासचिव एबी बर्धन ने रविवार को कहा कि 15 राज्यों की 41 सीटों की पहचान कर ली गई है जहाँ सीपीआई चुनाव लड़ेगी. 

पहली सूची में 33 उम्मीदवारों के नाम जारी किए गए हैं. 


सीपीआई केरल, तमिलनाडु और आंध्र प्रदेश जैसे महत्वपूर्ण राज्यों में अन्य वाम दलों और तीसरे मोर्चे के घटक दलों के साथ तालमेल
                  के मुद्दे पर बातचीत कर रही है. 
               

एबी बर्धन ने कहा कि उम्मीदवारों की दूसरी सूची की घोषणा एक सप्ताह के अंदर की जाएगी. 

सीपीआई उम्मीदवारों में पार्टी के राष्ट्रीय सचिव अतुल कुमार अंजान का नाम शामिल है. वो उत्तर प्रदेश के घोसी निर्वाचन क्षेत्र
                  से चुनाव लड़ेंगे.
               

श्रीचंद तंवर दक्षिणी दिल्ली से उम्मीदवार होंगे. पार्टी ने उत्तर प्रदेश में आठ, बिहार में छह और झारखंड में चार सीटों पर उम्मीदवार
                  उतारने का फ़ैसला किया है.
               

इसके अलावा मध्य प्रदेश, महाराष्ट्र, पश्चिम बंगाल और असम में तीन-तीन सीटों, राजस्थान, पंजाब और उड़ीसा में दो-दो सीटों और दिल्ली,
                  छत्तीसगढ, मणिपुर, उत्तराखंड और गुजरात में एक-एक सीट पर चुनाव लड़ने का फ़ैसला किया गया है.  
               

एबी बर्धन ने कहा कि पश्चिम बंगाल की तीनों सीटों के लिए उम्मीदवारों के नाम की घोषणा नहीं की गई है क्योंकि वहां परंपरा रही है
                  कि उम्मीदवारों का फ़ैसला सामूहिक तौर पर वाम मोर्चा ही करता है.
               

उन्होंने कहा कि दो या तीन मार्च तक उनके नामों की घोषणा कर दी जाएगी.

 \n\nउपरोक्त लेख के लिए मुझे एक अच्छा शीर्षक दें।
सीपीआई पचास सीटों पर चुनाव लड़ेगी